അതിശയങ്ങളുടെ വേനൽ

2017-ൽ നിർമ്മിക്കപ്പെട്ട ഒരു മലയാളചലചിത്രമാണ് അതിശയങ്ങളുടെ വേനൽ. പുതുമുഖ സംവിധായകനായ പ്രശാന്ത് വിജയ്‌ സംവിധാനം ചെയ്ത ചിത്രം നിർമ്മിച്ചത് നിഖിൽ നരേന്ദ്രനാണ്. ബാലതാരം ചന്ദ്രകിരൺ ജി.കെ, റെയ്ന മരിയ, ആര്യ മണികണ്ഠൻ എന്നിവർ മുഖ്യകഥാപാത്രങ്ങളെ അവതരിപ്പിച്ചിരിക്കുന്നു. ഇന്ത്യക്കകത്തും പുറത്തുമുള്ള ചലച്ചിത്രമേളകളിൽ ചിത്രം ശ്രദ്ധ നേടിയിരുന്നു. ചിത്രത്തിലെ അഭിനയത്തിന് ചന്ദ്രകിരണിന് 2017-ലെ കേരളസംസ്ഥാന പുരസ്കാര ജൂറിയുടെ പ്രത്യേകപരാമർശവും 2018-ലെ സിങ്കപ്പൂർ തെക്കേ ഏഷ്യൻ അന്താരാഷ്ട്ര ചലച്ചിത്രമേളയിൽ മികച്ച നടനുള്ള പുരസ്കാരവും ലഭിച്ചിരുന്നു.  2018-ലെ യുകെ ഏഷ്യൻ ചലച്ചിത്രമേളയിൽ മികച്ച നവാഗത സംവിധായകനുള്ള പുരസ്കാരം പ്രശാന്തിന് ലഭിച്ചു. . 2019-ൽ റെഡിഫ്.കോം പ്രസിദ്ധീകരിച്ച കഴിഞ്ഞ പതിറ്റാണ്ടിലെ ഏറ്റവും മികച്ച 200 ഇന്ത്യൻ ചിത്രങ്ങളുടെ പട്ടികയിലും ചിത്രം ഇടം നേടി.

അദൃശ്യനാവാനുള്ള ഒരു ഒൻപതുവയസുകാരന്റെ അതിയായ ആഗ്രഹവും, അത് നേടാനുള്ള അവന്റെ യത്നങ്ങളോട് ചുറ്റുമുള്ളവരുടെ പ്രതികരണവും, അതിന്റെ പ്രത്യാഘാതങ്ങളുമാണ് ചിത്രത്തിന്റെ പ്രമേയം.

 അഭിനേതാക്കൾ 

ചന്ദ്രകിരൺ ജി.കെ - ആനന്ദ്
റെയ്ന മരിയ - മീര
ആര്യ മണികണ്ഠൻ - ഗായത്രി
ജീത് മിനിഫെൻസ് - ബാലകൃഷ്ണൻ
റിച്ചിൻ തോമസ്‌ - അരവിന്ദ്
രാജീവ് രാമകൃഷ്ണൻ - അജയ ഘോഷ്
പ്രിന്റോ - മധു
അനു എബ്രഹാം - ബാലകൃഷ്ണൻറെ ഭാര്യ
ബൈജു ബാലൻ - വേണുഗോപാൽ
അമ്പിളി - ഗീത

 അണിയറ പ്രവർത്തകർ 
 ഛായാഗ്രഹണം: അമിത് സുരേന്ദ്രൻ, ഉദയ് തങ്കവേൽ
 ചിത്രസംയോജനം: ജിജി ജോസഫ്
 സംഗീതം: ബേസിൽ സി.ജെ
 കലാസംവിധാനം: നന്ദൻ
 ശബ്ദരൂപകൽപന: ടി കൃഷ്ണനുണ്ണി, സന്ദീപ്‌ കുറിശ്ശേരി, ജിജി പി ജോസഫ്
 ശബ്ദമിശ്രണം: ടി കൃഷ്ണനുണ്ണി
 തത്സമയ ശബ്ദലേഖനം: സന്ദീപ്‌ കുറിശ്ശേരി, ജിജി പി ജോസഫ്

 പുരസ്കാരങ്ങൾ 

കേരളസംസ്ഥാന ചലച്ചിത്രപുരസ്കാരം 2017 
 പ്രത്യേക ജൂറി പരാമർശം: അഭിനയം - ചന്ദ്രകിരൺ ജി.കെ

സിങ്കപ്പൂർ തെക്കേ ഏഷ്യൻ അന്താരാഷ്ട്ര ചലച്ചിത്രമേള
 മികച്ച നടൻ - ചന്ദ്രകിരൺ ജി.കെ

യുകെ ഏഷ്യൻ ചലച്ചിത്രമേള
 മികച്ച നവാഗത സംവിധായകൻ - പ്രശാന്ത് വിജയ്‌

വള്ളുവനാട് രാജ്യാന്തര ചലച്ചിത്രമേള
 ടി അരുൺകുമാർ സ്മാരക പ്രേക്ഷക പുരസ്കാരം

 ചലച്ചിത്രമേളകൾ 

 ജിയോ മാമി മുംബൈ ചലച്ചിത്ര മേള, 2017
 അന്തർദേശീയ ചലച്ചിത്രോത്സവം (കേരളം), 2017
 യുകെ ഏഷ്യൻ ചലച്ചിത്രമേള, 2018 
 ന്യൂയോർക്ക് ഇന്ത്യൻ ചലച്ചിത്രോത്സവം, 2018 
 മെൽബൺ ഇന്ത്യൻ ചലച്ചിത്രോത്സവം, 2018 
 സിങ്കപ്പൂർ തെക്കേ ഏഷ്യൻ ചലച്ചിത്രോത്സവം, 2018
 ഫിലിം ബസാർ റെക്കമെന്റ്സ് 2017
 സമകാലീന മലയാളസിനിമകളുടെ മേള (പൂനെ, ദില്ലി), 2018
 കൊടുങ്ങല്ലൂർ പ്രാദേശിക രാജ്യാന്തര ചലച്ചിത്രമേള, 2018
 കോട്ടയം പ്രാദേശിക രാജ്യാന്തര ചലച്ചിത്രമേള, 2018
 കണ്ണൂർ രാജ്യാന്തര ചലച്ചിത്രമേള, 2018
 വള്ളുവനാട് രാജ്യാന്തര ചലച്ചിത്രമേള, 2018
 തൃശ്ശൂർ രാജ്യാന്തര ചലച്ചിത്രമേള, 2018

അവലംബം

 പുറത്തേക്കുള്ള കണ്ണികൾ 

അതിശയങ്ങളുടെ വേനൽ Malayalam Movie & Music DataBase-ൽ

വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ